*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*236. számú előterjesztés*

Bátaszék Város Önkormányzat Képviselő-testületének 2024. december 11-én

16 órakor megtartandó ülésére

Települési Értéktár Bizottság tagjainak, valamint az alapítványi tisztségviselők megválasztása

|  |
| --- |
| **Előterjesztő:** Dr. Bozsolik Róbert polgármester**Készítette:** Takaróné dr. Mihó Beatrix mb.hatósági irodavezető**Törvényességi ellenőrzést végezte:** Dr. Firle-Paksi Anna aljegyző**Tárgyalja:** valamennyi bizottság  |

***Tisztelt Képviselő-testület!***

**I. Települési Értéktár Bizottság tagjainak megválasztása**

Bátaszék Város Önkormányzat Képviselő-testülete a magyar nemzeti értékekről és a hungarikumokról szóló 2012. évi XXX. törvény (a továbbiakban: Htv.) 3. §-ában foglaltak figyelemmel, a 122/2013.(VI.13.) önk.-i határozatával döntött a Bátaszéki Települési Értéktár létrehozásáról, majd 170/2013.(IX.19.) önkormányzati határozatával létrehozta a Települési Értéktár Bizottságot (továbbiakban: Bizottság) és megválasztotta tagjait, elnökének Rudolf Lászlót, tagjainak Riglerné Stang Erikát és Sági Lajosnét.

A képviselő-testület 2024. november 27-i ülésén tárgyalta a Bizottság 2024. évi működéséről szóló beszámolóját, mely beszámolóban a Rudolf László elnök úr tájékoztatta a képviselő-testületet, hogy ő maga és Riglerné Stang Erika 2024. december 31. napjával lemondanak bizottsági tagságukról.

A Bizottság eddigi munkája is alátámasztja, hogy jelentős és maradandó szellemi értéket alkottak és gyűjtöttek össze a jövő nemzedéke számára, ezért a Bizottság működésére és tevékenységére a továbbiakban is szükség van.

A megkezdett munka folytatása érdekében javaslatot teszünk új tagok megválasztására. Javasoljuk a Települési Értéktár Bizottság új elnökének Farkas Tamás Barnabást, valamint új tagjának Görcs Pétert.

Fentiekre tekintettel kérjük a Tisztelt Képviselő-testületet, hogy az alábbi határozati javaslat elfogadásával válassza meg a Települési Értéktár Bizottság új tagjait.

**1. H a t á r o z a t i j a v a s l a t**

**Települési Értéktár Bizottság tagjainak megválasztására**

Bátaszék Város Önkormányzatának Képviselő-testülete

1. a magyar nemzeti értékekről és a hungarikumokról szóló 2012. évi XXX. törvény 3. § (1) – (2) bekezdésében kapott hatáskörében eljárva 2025. január 1. napjától a bátaszéki Települési Értéktár Bizottság:

a.) elnökévé: Farkas Tamás Barnabás (1033 Budapest………)

b.) tagjaivá: Görcs Péter (7140 Bátaszék, ……………. . és

c.) Sági Lajosné (7140 Bátaszék, ……..)

szám alatti lakosokat választja meg.

1. egyúttal 170/2013. (IX.19.) önkormányzati határozatát hatályon kívül helyezi.

*Határidő:* 2024. december 20.

*Felelős*: Dr. Firle-Paksi Anna aljegyző

 (a határozat megküldéséért)

*Határozatról értesül:* érintettek

irattár

**II. Alapítványi tisztségviselők megválasztása**

**II/1. „Vicze János” Sport Közalapítvány**

Az alapítványt az önkormányzat a 173/2002.(IX.24.) ÖKH számú határozattal egyedül alapította.

Elnöke Rudolf László a kuratóriumi tisztségéről 2024. december 31. napjával lemondott, így szükséges új kuratóriumi elnök megválasztása.

Az alapítvány céljainak figyelembe vételével és sporthoz való kötődése alapján javasoljuk a Kuratórium elnökének Cziner Esztert megválasztani

**2. H a t á r o z a t i j a v a s l a t**

**„Vicze János” Sport Közalapítvány Alapító Okiratának módosítására**

Bátaszék Város Önkormányzata Képviselő-testülete – mint a „Vicze János” Sport Közalapítvány (a továbbiakban: Közalapítvány) alapítója –

1. a Közalapítvány kuratórium elnökének Cziner Eszter (szül.: …..., an.:…., 7140 Bátaszék, Garay u. 83.) jelöli ki,
2. jóváhagyja az Alapító Okirat azon módosítását, hogy az Alapító Okirat 6. pontjában

 „*Rudolf László elnök*

*7140 Bátaszék, Nyéki u. 26.” szövegrész helyébe*

*„Cziner Eszter elnök*

*7140 Bátaszék, Garay u. 83.” szövegrész kerül*

1. felhatalmazza a polgármestert, a fenti módosításnak a civil és egyéb cégnek nem minősülő szervezetek nyilvántartásába történő bejegyzéséhez szükséges dokumentumok aláírására.

*Határidő:* 2024. december 30.

*Felelős:* Dr. Firle-Paksi Anna aljegyző

 (a határozat megküldéséért)

 Dr. Bozsolik Róbert polgármester

 (dokumentumok aláírásáért)

**II/2. Bátaszék Város Közoktatási, Közművelődési és Műemlékvédelmi Közalapítványa**

*Az alapítvány célja:*

*Bátaszék városban az önkormányzat közigazgatási területén működő köznevelési, közművelődési és köz- gyűjteményi intézmények működési feltételeinek javítása, a város területén levő műemlékek védelme, fenntartásának biztosítása, művelődési, kulturális és közgyűjteményi intézményrendszer megteremtéséhez támogatás nyújtása, a településen élő népcsoportok tárgyi emlékeinek, néprajzának, állandó kiállításához szükséges feltételek anyagi támogatása.*

A Polgári Törvénykönyvről szóló 2013. évi V. törvény 3:397. §. (1)-(2) bekezdése szerint:

„(1) A **kuratórium az alapítvány ügyvezető szerve**. A kuratórium tagjai az alapítvány vezető tisztségviselői.

(2) A kuratórium három természetes személyből áll, akik közül legalább kettőnek állandó belföldi lakóhellyel kell rendelkeznie.”

Az alapító nagyobb létszámú kuratóriumot is nevezhet, és dönthet úgy is, hogy az alapítvány ügyvezetői feladatait egyetlen személy, a kurátor lássa el.

**A kuratórium jelenlegi tagjai:** Sági Lajosné elnök, Nyúl Viktor, Kiss Istvánné Lászlóné, Kalmár Éva Renáta, Kőművesné Monigl Zsuzsanna (titkár).

Javaslatot teszünk a kuratórium tagjai közé felvenni Farkas Tamás Barnabást, aki végzettségét tekintve okleveles építész műemlékvédelmi szakmérnök és elhivatott a helyi építészeti értékek megőrzése iránt.

**3. H a t á r o z a t i j a v a s l a t**

**Bátaszék Város Közoktatási, Közművelődési és Műemlékvédelmi Közalapítványa Alapító Okiratának módosítására**

Bátaszék Város Önkormányzata Képviselő-testülete – mint a Bátaszék Város Közoktatási, Közművelődési és Műemlékvédelmi Közalapítványa (a továbbiakban: Közalapítvány) alapítója –

1. Farkas Tamás Barnabást (1033 Budapest, …….) kuratóriumi tagnak jelöli ki,
2. jóváhagyja az Alapító Okirat azon módosítását, hogy az Alapító Okirat 11. 1. pontjában lévő „Kuratórium további tagjai” közé felvételre kerül Farkas Tamás Barnabás
3. felhatalmazza a polgármestert, a fenti módosításnak a civil és egyéb cégnek nem minősülő szervezetek nyilvántartásába történő bejegyzéséhez szükséges dokumentumok aláírására.

*Határidő:* 2024. december 30.

*Felelős:* Dr. Firle-Paksi Anna aljegyző

 (a határozat megküldéséért)

 Dr. Bozsolik Róbert polgármester

 (dokumentumok aláírásáért)